burgasdotpro/wikipedia huggingface dataset:
Hostilianus

Hostilian(us) alebo Gaius Valens Hostilianus Messius Quintus (* † 251) bol rímsky cisár, ktorý vládol roku 251 ako spoluvládca Treboniana Galla. Jeho otcom bol cisár Decius (249 – 251), matkou Herennia Cupressenia Etruscilla. Hostilianus mal staršieho brata Herennia Decia a možno aj sestru (údajnu manželku neskoršieho cisára Volusiana).
Hodnosť "Caesara" udelil Hostilianovi, ktorého rok a miesto narodenia je neznáme, jeho otec Decius asi v septembri roku 250. Podľa portrétov na minciach bol princ v tom čase pravdepodobne neplnoletý. Po Deciovej smrti v bitke pri Abritte (jún 251) nový cisár Trebonianus Gallus Hostiliana adoptoval a súčasne povýšil na "Augusta", mladý panovník však už po niekoľkých mesiacoch zomrel, pravdepodobne na mor, aj keď nemožno vylúčiť ani politickú vraždu.
Antoninián

Antoninián () je názov rímskej striebornej mince razenej v 3. storočí po Kr. Zaviedol ju roku 215 cisár Caracalla (jeho vladárske meno bolo Marcus Aurelius Antoninus) a jej hodnota zodpovedala dvojdenáru, aj keď váha bola nižšia. Na averze bola vždy zobrazená hlava cisára alebo cisárovnej, reverz nemal jednotnú podobu. V rokoch 222 – 238 neboli antoniniány prechodne razené, ale už za cisára Philippa Araba (244 – 249) sa z nich stalo hlavné platidlo ríše. Podiel striebra, zo začiatku dosahujúci 40 %, postupne klesal a nakoniec obsahoval len 2 %. Počas menovej reformy za Diocleciána (284 – 305) boli znehodnotené antoninány stiahnuté z obehu a roku 293 nahradené follisami.
Trebonianus Gallus

Gaius Vibius Trebonianus Gallus, narodený okolo roku 206 v Perusii, bol rímsky cisár, ktorý vládol v rokoch 251 – 253 po Kr. Jeho otcom bol pravdepodobne C. Vibius Veldumnianus doložený nápisovo, meno matky je neznáme.
Kým sa dostal k moci, prešiel Gallus klasickou kariérou príslušníka vyšších vrstiev, od prijatia do senátu až po konzulát, ktorý zastával niekedy okolo roku 245. Potom, ako sa roku 250 stal legátom oboch Moesií, bojoval s gótskym kráľom Knivom pri meste Novae na Balkáne a tam sa k nemu pripojil cisár Decius po svojej porážke pri Beroie. Cisár chcel na jar roku 251 skrížiť Gótom ústupovú cestu cez Dunaj, utrpel však porážku pri Abritte a spolu so svojím synom padol. V polovici júna vojsko zvolilo Treboniana Galla za Augusta a jeho synovi Volusianovi udelilo titul Caesara.
Prvým opatrením nového cisára bola dohoda s Gótmi – Rimania im ponechali všetku korisť a zaviazali sa platiť ročný tribút. Ďalší problém predstavoval Deciov mladší syn Hostilianus, ktorý sa v čase vojny s Gótmi zdržiaval v Ríme. Gallus vyriešil chúlostivú situáciu tak, že Hostiliana adoptoval a udelil mu titul Augusta, čím ho formálne postavil na svoju úroveň. Hostilianus však onedlho zomrel, vraj na mor.
Hneď ako Gallus usporiadal pomery na Balkáne, ponáhľal sa do Ríma, kde sa potom zdržiaval až takmer do konca svojej krátkej vlády. Z tej doby sú prakticky známe len dve význačné udalosti – ustanovenie Caesara Volusiana za Augusta na jeseň roku 251 a vypuknutie morovej epidémie, ktorá zdecimovala značnú časť ríše. Na odvrátenie moru prinášali občania smierne obety bohom. Keďže kresťania sa zdráhali robiť podobne, stali sa prenasledovaní. Napriek tomu, že toto prenasledovanie sa veľmi nerozšírilo, predsa až dvaja pápeži – Kornelius a Lucius – boli za svoje presvedčenie popravení.
Až o posledných mesiacoch Gallovho panovania máme k dispozícii viac faktických informácií. Asi v máji 253 vtrhli do impéria Peržania vedení rímskym prebehlíkom Mariadom a vydrancovali celý rad sýrskych miest vrátane legendárnej Antiochie nad Orontom. Ich plieniace oddiely zastavil až pred Emesou kňaz boha Baala Sampsigeramos, ktorý sa pod menom Uranius Antoninus vyhlásil za cisára.
Gallus však v tej dobe nemal čas, aby pomýšľal na trestnú výpravu proti Peržanom alebo vyriešil situáciu so Sampsigeramom. Na jar roku 253 porazil moesijský legát Aemilianus silný oddiel Gótov, nadšení vojaci ho vyhlásili za cisára a začala občianska vojna. Gallus ešte stihol poslať do zaalpských oblastí Licinia Valeriana, aby odtiaľ priviedol posily, keď prišla správa, že Aemilianus je už v Itálii. Nezostávalo nič iné, než bojovať so silami, ktoré boli momentálne po ruke. Gallovým vojakom sa od začiatku do bitky veľmi nechcelo, a hneď ako neďaleko Interamny zistili, že protivník má značnú prevahu, zabili cisára aj so synom a prešli k Aemilianovi (august 253). Po krátkom období, kedy boli po celej ríši ničené Gallove sochy a nápisy, nasledovala za Valerianovej vlády konsekrácia Volusiana a zrejme aj Galla.
Röntgenová astronómia

Röntgenová astronómia alebo X-astronómia je odvetvie astronómie, ktoré sa zaoberá štúdiom röntgenového žiarenia nebeských telies. Röntgenové žiarenie pohlcuje zemská atmosféra, teda prístroje na detekciu röntgenového žiarenia musia byť umiestnené vo vysokých výškach, napríklad na balónoch. V súčasnosti je X-astronómia súčasťou kozmického výskumu a detektory sú umiestnené na umelých družiciach.
Gama astronómia

Gama astronómia alebo astronómia gama žiarenia je odvetvie astronómie, ktoré sa zaoberá štúdiom vesmíru prostredníctvom gama žiarenia.
Predtým, ako bolo možné experimentálne zistiť prítomnosť gama žiarenia emitovaného z kozmických zdrojov, vedci vedeli, že toto žiarenie vo vesmíre existuje. Práce Feenberga a Primakova z roku 1948, Hayakawu a Hutchinsona z roku 1952 a hlavne Morrisona z roku 1958 viedli k záveru, že množstvo prírodných procesov, ktoré sa odohráva vo vesmíre, má za následok emisiu gama žiarenia. Medzi tieto procesy patrí napríklad interakcia kozmického žiarenia s medzihviezdnym plynom, výbuchy supernov a interakcie energetických elektrónov s magnetickým poľom. Avšak až do 60. rokov 20. storočia nebolo možné gama žiarenie zachytiť.
Peter Parler

Peter Parler alebo po česky Petr Parléř (* 1332 alebo 1333, Kolín nad Rýnom alebo Švábsky Gmünd – † 13. júl 1399, Praha) bol architekt, staviteľ, kamenár, sochár a rezbár švábskeho pôvodu (Nemecko) pôsobiaci v Česku; najvýznamnejší predstaviteľ rodiny Parlerovcov.
Pôsobenie v Prahe.
V roku 1356 ho povolal Karol IV. do Prahy, aby po smrti Mateja z Arrasu pokračoval v stavbe katedrály sv. Víta. Pôvodné plány prepracoval, postavil chór katedrály, ktorú preklenul krížovou klenbou, kaplnku sv. Václava, sakristiu a vežu. Po jeho smrti viedol stavbu jeho syn Ján. Okrem katedrály projektoval a podieľal sa na stavbe ďalších pamiatok. Bol to predovšetkým kamenný most cez Vltavu (neskôr nazvaný Karlov most), Staromestská mostná veža a kaplnka Všetkých svätých na Pražskom hrade; mimo Prahy potom Kostol svätého Bartolomeja v Kolíne a Chrám svätej Barbory v Kutnej Hore.
Stavebná huta.
Parler stál na čele významnej pražskej stavebnej hute, ktorú založil Matej z Arrasu. O jej ďalší rozvoj sa zaslúžili jeho potomkovia. Huta pôsobila v celom Česku a zanikla v období husitských vojen.
Potápačský zvon

Potápačský zvon je odspodu otvorená vodotesná nádoba naplnená dýchacím plynom, ktorá slúži na pobyt a prácu pod vodou.
História.
V svojej najjednoduchšej podobe ide o najstaršie známe zariadenie na pobyt pod vodou. Opísal ho už Aristoteles v 4. storočí pred Kr.. 
V roku 1535 Guglielmo de Lorena vyrobil a použil zariadenie podobné moderným zvonom. V roku 1628 bol potápačský zvon využitý na vyzdvihnutie diel švédskej vojenskej lode Vasa krátko po jej potopení.
V roku 1690 navrhol Edmund Halley zvon modernej konštrukcie vybavený oknami na výskum morského dna. Vzduch sa mal dopravovať do zvona v zaťažených sudoch.
Moderné použitie.
Na princípe potápačského zvona sa budujú pokusné podmorské obydlia.
Petřín

Petřín je 327 m vysoký kopec v centre Prahy. Na jeho vrchole stojí Petřínska rozhľadňa a mnoho iných objektov. Na Petříne nájdeme skaly najmä z opuky.
História.
Petřín vystriedal v priebehu storočí niekoľko mien: Petřín, Hora, Kopec, Vrch sv. Vavrinca. Kronikár Kosmas ho popisuje ako veľmi skalnaté miesto, a z toho dôvodu sa mu pre veľké množstvo skál začalo hovoriť Petřín. Latinsky sa totiž skala povie "petra". Od nepamäti sa tu lámal kameň — opuka — z ktorého Praha postavila množstvo stavieb.
Prvá historická zmienka o petřínskych lomoch pochádza od Mnícha Sázavského, ktorý napísal, že s týmito kameňmi dal opát Silvester ozdobiť dlažbu Sázavského kláštora.
Na Petříne bývalo popravisko, ktoré stávalo v blízkosti kostola sv. Vavrinca. O ňom sa hovorí v súvislosti s vyvraždením Slavníkovcov. Tí z tohto rodu, ktorých Přemyslovci nestačili povraždiť 28. septembra 995 na Libici, viedli ako divú zver do Prahy a pobíjali na Petříne. Potom slúžilo popravisko až do 14. storočia k trestaniu veľkých protištátnych prečinov. Až po vybudovaní Hladového múru cisárom Karolom IV. sa popravisko presunulo na náprotivný vrch Vítkov.
Pozorovateľská astronómia

Pozorovateľská astronómia je časťou astronómie, ktorá sa zaoberá získavaním dát, na rozdiel od teoretickej astrofyziky, ktorá je zameraná predovšetkým na hľadanie merateľných vzťahov vo fyzikálnych modeloch. Pozorovateľská astronómia je zameraná na pozorovanie nebeských telies použitím ďalekohľadov a iných astronomických prístrojov.
Kesón

Kesón (z franc. "caisson") je dutý kváder bez dna, ktorý sa používa v stavebníctve na vykonávanie prác na dne rieky, jazera alebo mora.
Vďaka tomu, že tlak vzduchu v kesone je rovnaký ako tlak okolitej vody, voda do kesonu nevstupuje a dá sa v ňom pobývať a pracovať bez potápačského výstroja. Ku kesónu je pripevnený kompresor, ktorý dopĺňa a obmieňa vydýchaný vzduch.
Kesóny sa využívajú napríklad pri zapúšťaní mostných pilierov alebo základov budov. Kesón vyrobený z ocele alebo betónu klesá pri vyhlbovaní podložia vlastnou váhou do stavebnej jamy. Po zapustení do dostatočnej hĺbky sa kesón vyplní betónom a slúži ako paženie alebo základy pre ďalšiu konštrukciu.
Kesóny sa využívali od 19. storočia na práce pod vodou.
Pri prácach v kesóne treba rovnako ako pri iných potápačských aktivitách dodržovať správny postup dekompresie, inak hrozí pracovníkom dekompresné ochorenie, kedysi nazývané podľa kesónu aj "kesónová choroba".
Zoznam fyzikálnych konštánt

Vo vede je fyzikálna konštanta fyzikálnou hodnotou, ktorej matematická hodnota sa nemení.
Toto je čiastočný abecedný zoznam základných fyzikálnych konštánt.
Najnovšie adjustácie fyzikálnych konštánt sú uvedené v CODATA z r. 2014. 
príklad:
Atómová hmotnostná konštanta 1,660 539 040(20) x 10-27 kg 
Gravitačná konštanta 6,674 08(31) x 10-11 m3 kg-1 s-2 
Tiažové zrýchlenie 9,806 65 m s-2
Karol IV.

Karol IV. môže byť:
Volusianus

Volusianus alebo Gaius Vibius Afinius Gallus Veldumnianus Volusianus (* okolo 230 – † 253) bol rímsky cisár, ktorý vládol v rokoch 251 – 253. Jeho otcom bol cisár Trebonianus Gallus, matkou Afinia Gemina Baebiana. Známa je aj Volusianova sestra Vibia Galla.
Volusianus mal od júna 251, kedy sa Trebonianus Gallus stal cisárom, hodnosť "Caesara", t. j. formálneho spoluvladára, od augusta toho roku aj titul "Augusta" so všetkými zvyčajnými poctami. Nezdá sa, že by nejako výrazne zasahoval do vládnych záležitostí – smer politiky pravdepodobne určoval otec. 
Volusiana zabili spolu s Gallom vlastní vojaci pri Interamne (253), zrejme preto, že od uzurpátora Aemiliana očakávali vyššiu odmenu.
Aemilianus

Aemilian(us) alebo Marcus Aemilius Aemilianus, narodený medzi rokmi 207 – 214, bol rímsky cisár, ktorý vládol od júla do septembra roku 253 po Kr. (podľa jedného prameňa 88 dní).
Aemilianus pochádzal zrejme z Džerby a pred svojou proklámaciou za cisára mal už za sebou úspešnú kariéru – stal sa okrem iného senátorom a dodatočne ho zvolili za konzula. Za vlády Treboniana Galla (251 – 253) dosiahol vo funkcii moesijského legáta čiastočný úspech v bojoch s Gótmi, načo ho vojaci vyhlásili asi v júli 253 za cisára. Aemilianus hneď vytiahol do Itálie, aby si vynútil uznanie svojej vlády, a pri Interamne blízko Ríma sa postavil proti armáde Treboniana Galla, ktorá onedlho prešla na jeho stranu, cisára aj so synom Volusianom zavraždila, a keď Aemiliana uznal aj senát, zdalo sa, že jeho moc je zaistená. Situácia sa však nečakane obrátila, keď do udalostí zasiahli légie v Raetii a Noriku, verné doterajšiemu cisárovi. Ich veliteľ Valerianus sa sám vyhlásil za imperátora podobne ako kedysi Aemilianus zamieril do Itálie. Po necelých troch mesiacoch na rímskom tróne Aemiliana v septembri zabili vlastní vojaci pri Spoletii.
Avogadrova konštanta

Avogadrova konštanta vyjadruje počet častíc v jednotkovom látkovom množstve (v 1 móle). Je definovaná ako počet atómov v 0,012 kg izotopu uhlíka 12C. Teda stabilného izotopu, ktorý v jadre obsahuje šesť protónov a šesť neutrónov. To znamená, že jeden mól akejkoľvek látky obsahuje 6,022x 1023 častíc tejto látky. 
Je pomenovaná podľa Amedea Avogadra, talianskeho fyzika a chemika.
Značka a veľkosť.
Presná hodnota bola definovaná v roku 2019 ako NA = 6,022 140 76 × 1023 mol−1
Zaokrúhlená hodnota pre chemické výpočty : 6,022 × 1023 mol -1 .
Valerián

Valerián alebo Valerian alebo po latinsky Valerianus môže byť:
Domitianus

Domitianus môže byť:
Kliešť

Kliešť môže byť:
Kliešte môže byť:
Pacifizmus

Pacifizmus je myšlienkový názor, osobná filozofia, spoločenské hnutie, politická doktrína - zavrhuje vojny a hlása zásady zmierlivého riešenia rozporov.
"Morálni" a "pragmatickí" pacifisti.
""Morálni pacifisti" odmietajú vojnu z dôvodu jej nemorálnosti. Pacifizmus môže vyplývať nielen z morálnych východísk, ale aj z pragmatizmu. Argumentácia "pragmatických pacifistov"" je postavená na ich presvedčení, že vojna a násilie nie sú optimálnou cestou riešenia sporov, existujú výhodnejšie možnosti; argumentujú okrem iného i tým, že cena zaplatená za vedenie vojny bude vždy vyššia, ako jej prípadné prínosy. 
Niektorí známi pacifisti.
Albert Schweitzer, Bertha von Suttner, Albert Einstein, Mahatma Gandhi, Martin Luther King, Alfred Nobel, Carl von Ossietzky, Pablo Picasso, Bertrand Russell, Matka Tereza, Lev Nikolajevič Tolstoj, Richard Wagner, Ludwik Lejzer Zamenhof, Robert Nesta Marley, John Lennon
SIS

SIS môže byť:
SiS môže byť:
Sis môže byť:
7-Zip

7-Zip je multiplatformový (určený pre rôzne operačné systémy) slobodný komprimačný nástroj s vysokým kompresným pomerom. Výborný kompresný pomer je zabezpečený napríklad použitím komprimačnej metódy LZMA. Je konkurenciou známym komerčným programom ako je WinZip a WinRAR. V prostredí Microsoft Windows sa integruje do shellu. Pre systémy Unix, Linux a Mac OS X je dostupný prostredníctvom ulility p7zip. 7-Zip je možné použiť aj v DOSe - buď verziu založenú na p7zip, alebo originálnu verziu pre Windows s pomocou produktu HX-DOS extender. Vyvíja ho "Igor Pavlov" a je distribuovaný pod licenciou GNU GPL.
Kompresný formát 7-zip.
7-zip používa prednostne kompresný algoritmus LZMA, ponúka však tiež kompresné algoritmy PPMD, bzip2, Deflate, a „store“, teda uloženie súborov bez kompresie. Je možné použiť šifrovanie Rijndael-256 (AES). Veľkosť slovníku môže byť až 256 MB (vyžaduje 4 GB pamäte). LZMA má vysoký kompresný pomer, lepší ako ZIP, a to až o 70%. Veľké textové súbory (» 1 MB, napríklad zdrojové kódy) možno komprimovať až 10 krát. Súbory 7z majú príponu codice_1.
Podpora ostatných formátov.
7-zip podporuje aj niekoľko ďalších archívnych a kompresných formátov. Pre dekomprimáciu Z, ZIP, RAR, CAB, ARJ, LZH, RPM, deb, Gzip, bzip2, TAR, CHM, CPIO, CramFS, DMG, FAT, HFS, ISO, LZMA, MBR, MSI, NSIS, NTFS, SquashFS, UDF, VHD, WIM a XAR. Vytvárať je možné iba tieto archívy: 7z, ZIP, TAR, XZ, BZIP2, GZIP a WIM.
7-ZIP file manager.
Produkt 7-ZIP ponúka okrem kompresie aj jednoduchého správcu súborov, ktorý po aktivácii 2 panelov spadá do kategórie zvanej „Orthodox File Managers“. Je k dispozícii len pre „Windows“, ale funguje aj v starších verziách ako Windows 98.
Väzy chrbtice

Väzy chrbtice sú súčasťou komplexného a zložitého systému spojení chrbtice. Ich hlavnou funckiou je vystuženie týchto spojení a určenie primeraných rozsahov pohybu. Rozdeľujú sa na 2 veľké skupiny:
Vilém Zajíc z Valdeka

Vilém Zajíc z Valdeka bol český šľachtic (* asi pred 1289 – † 9. október 1319).
Životopis.
Po smrti svojho otca (asi 1292) zdedil hrad Valdek, v záznamoch sa vyskytuje až od roku 1307, kedy sa postavil proti kráľovi Rudolfovi na stranu Jindřicha Korutánskeho. 
V roku 1315 zajal Jindřicha z Lipé a stal sa najskôr maršálkom Jána Luxemburského. V tejto dobe obdržal do zástavy Beroun, Domažlice a Křivoklát a neskôr i Přimdu. O rok neskôr (1316) dostal do výchovy štvormesačného kráľoviča Václava, ale ešte v tom roku bol Václav prevezený späť do Prahy.
V roku 1317 začal Vilém Zajíc z Valdeka pôsobiť v rade kráľovnej Elišky Přemyslovny, tu sa v roku 1318 postavil proti Jánovi Luxemburskému. V roku 1319 bránil proti nemu Prahu. Ešte v tom istom roku sa ale s kráľom uzmierili a na jeho žiadosť vyšiel na pomoc Ľudovítovi Bavorskému. V bitke pri Dachove bol zranený a čoskoro na to zomrel.
Slovenská hipoterapeutická asociácia

Slovenská hipoterapeutická asociácia (SHA) je organizácia zaoberajúca sa rozvojom a propagáciou hipoterapie na Slovensku.
Akupunktúra

Akupunktúra je alternatívna a tradičná medicínska metóda pochádzajúca z Číny. Metóda spočíva v zapichovaní veľmi tenkých ihličiek do citlivých a konkrétnych bodov v koži pacienta. Existuje veľké množstvo týchto bodov. 
Podľa kritikov ide o pseudovedu, pretože neexistuje spôsob, ako viesť slepé experimenty a jej účinnosti je neopodstatnená a nekonzistentná. 
Spolu so štandardnou medicínskou liečbou môže (podľa výskumu z 2017) zlepšiť výsledky liečby pacientov s chronickými bolesťami a depresiou. S ohľadom na použitie akupunktúry pre pacientov s bolesťami, uvádza v diskusii britský zástupca z British Medical Acupuncture Society, že ide o bezpečnú alternatívu k liekom a je slabo skúmaná, pretože chýba komerčný záujem. Profesori z Syddansk Universitet a University of Exeter, v kritike tvrdia, že neexistujú presvedčivé dôkazy o jej klinickom prínose a potenciálne riziká a náklady na zdravotnícke služby sú neopodstatnené.
Anna Svídnická

Anna Svídnická (nemecky Anna von Schweidnitz) (* asi 1339 – † 11. júl 1362), bola česká kráľovná a rímska cisárovná. Bola treťou manželkou rímskeho cisára a českého kráľa Karola IV. Luxemburského a dcérou svídnického vojvodu Henricha II. a uhorskej princeznej Kataríny.
Životopis.
Bola vychovaná u svojej matky na uhorskom kráľovskom dvore v Budíne, kde sa tiež konala 27. mája 1353 jej svadba s Karolom. Za českú kráľovnú bola korunovaná o dva mesiace neskôr, 28. júla 1353 v Prahe. 9. februára 1354 ju Karol nechal v Aachene korunovať za rímsku kráľovnú. Za rímsku cisárovnú bola korunovaná spolu so svojim manželom, ktorý bol za rímskeho cisára korunovaný 5. apríla 1355 v Ríme.
V roku 1358 porodila dcéru Alžbetu (Elišku) a o 3 roky neskôr, 26. februára 1361, na cisárskom hrade v Norimbergu syna Václava, ktorý sa stal českým kráľom ako Václav IV.
Pri pôrode tretieho, bezmenného dieťaťa 11. júla 1362 Anna Svídnická zomrela.
Akupresúra

Akupresúra je tradičná čínska metóda, podobná akupunktúre. Akupresúra je alternatívna medicínska metóda zakladajúca sa na masírovaní citlivých bodov v koži pacienta. Tlak sa vykonáva najčastejšie prstami ruky alebo tupým koncom špicatého predmetu. V určitých prípadoch sa dá pôsobiť na zmenu zdravotného stavu aj pôsobením tepla a chladu. Možné je aj použitie podtlaku pri odsatí vzduchu.
Akupresúra sa odvíja od tradičnej čínskej medicíny, podľa ktorej v tele koluje energia cez takzvané meridiány. Polovica meridiánov je označovaná ako jin a korešponduje s parasympatickým nervovým systémom. Stimulovanie bodov na týchto meridiánoch vedie k uvoľneniu, zníženiu srdcovej frekvencie a krvného tlaku, svalovej relaxácii a podobne. Druhá polovica meridiánov je označovaná ako jang a korešponduje so sympatickým nervovým systémom. Stimulovanie bodov na jangových meridiánoch vedie k vyššej aktivite, napätiu, zvýšeniu srdcovej frekvencie a krvného tlaku a silnejším svalovým kontrakciám. Úlohou akupresúry je udržiavať meridiány jin a jang v rovnováhe.
Poľský

Poľský je prídavné meno k:
Manko

Manko označuje buď všeobecne schodok, nedostatok, alebo ako odborný termín záporný rozdiel medzi stavom (peňazí v pokladni, tovaru na sklade, hmotnosti a podobne, spravidla u zamestnanca) zisteným fyzickou inventúrou a stavom vykázaným v účtovníctve alebo obdobných dokladoch. Ak sa zistí manko vzniká škoda.
Môžu vzniknúť dva typy manka v oblasti suroviny alebo tovaru:
Peter Steele

Peter Steele (pôvodným menom Peter Ratajczyk; * 4. január 1962, Brooklyn, New York, USA – † 14. apríl 2010) bol americký skladateľ, basgitarista a spevák. Pôsobil v goticko metalovej skupine Type O Negative, založil skupinu Fallout a thrash metalovú Carnivore.
Medzi poznávacie znaky Petra Steela patril jeho hlboký hlas, nepriehľadnuteľná dvojmetrová postava a osobitý zmysel pre humor. V roku 1995 pózoval pre dámsky magazín Playgirl, dokonca sa dostal na titulnú stranu. Zomrel 14. apríla 2010 na zlyhanie srdca.
Josefov (Praha)

Josefov je mestská štvrť a najmenšie katastrálne územie Prahy s rozlohou 8,81 ha, obklopené Starým Mestom. 
Názov a včlenenie.
Administratívne je celý Josefov súčasťou mestskej časti Praha 1. Do roku 1850 sa Josefov nazýval "Židovské mesto". V roku 1850 bol potom Josefov na základe nového dočasného obecného zákonníka pričlenený k Prahe ako jej piata časť a získal súčasný názov. Je pomenovaný po Jozefovi II., synovi Márie Terézie, ktorý sa v roku 1781 vydaním tolerančného patentu zaslúžil o zrovnoprávnenie židovského obyvateľstva. Predtým sa "Židovskému mestu" hovorilo "Židovské geto".
Asanácia.
Pôvodné Židovské ghetto bolo koncom 80. rokov 19. storočia ako štvrť chudobných odsúdené k „asanácii“. Či boli pravým dôvodom neriešiteľné hygienické podmienky „stredovekej zástavby“, ako sa vtedy tvrdilo, či šlo o snahu podnietiť nový stavebný rozvoj oblasti a získať lukratívne pozemky v centre mesta, o to vedú historici doteraz spory. Mesto túžilo skôr po širokých bulvároch viedenského či parížskeho formátu, než po krivolakých stredovekých uličkách.
Verejnú súťaž nakoniec vyhral projekt „"Finis Ghetto"“ od autorov Alfréda Hurtiga, Mateja Strunca a Jána Hejdu a zrealizovaný bol v obmedzenej podobe (plánovalo sa vybúranie skoro celého Starého Mesta). V súvislosti s touto asanáciou došlo taktiež k menšej výmene niektorých parciel medzi katastrami Josefov a Staré Mesto.
Súčasťou plánu asanácie bolo zbúranie všetkých domov, niekoľkých synagóg a prebudovanie systému ulíc (ich vyrovnanie a rozšírenie). Zostalo len 6 nižšie uvedených synagóg, Židovská radnica a Starý židovský cintorín. Zo zmiznutých synagóg môžeme uviesť napr. Veľkodvorskú, Cigánovu či Novú. Súčasťou iného plánu bolo i vedenie dnešnej Parížskej ulice z Václavského námestia cez Letenskú pláň až k najvyššiemu snemu. Tento plán ale nezískal podporu miestneho obyvateľstva, a tak je dnešná Parížska ulica vedená zo Staromestského námestia na Čechov most. Tento plán mal napodobniť Avenue des Champs-Elysées v Paríži. Napr. na Čechovom moste môžeme pozorovať priečne skosenie k Letnej, čo bola príprava na prerazenie ulice.
K podobným „asanáciám“ došlo i v iných európskych mestách (napr. Viedeň).
Z geta sa zachovalo málo stavieb, medzi nimi židovská radnica a šesť synagóg:
Ďalšou pamiatkou, ktorá sa dochovala z dôb Židovského geta je Starý židovský cintorín.
2. svetová vojna.
Počas 2. svetovej vojny boli Židia deportovaní do koncentračných táborov. Z opusteného Josefova sa stalo skladisko konfiškovaného majetku. Po ukončení vojny zostalo mnoho pozostalostí v rukách Židovského múzea, pretože jeho pôvodní majitelia boli zavraždení v koncentračných táboroch.
Dlhé väzy chrbtice

Dlhé väzy chrbtice sú dlhé väzivové pruhy, ktoré prebiehajú pozdĺžne po jej povrchu a prekračujú viacero stavcov. Ich hlavnou funkciou je spevnenie chrbtice.
Tento dlhý väz prebieha po predných okrajoch tiel stavcov od predného oblúka atlasu až na krížovú kosť. Pevne prilieha k periostu tiel stavcov, slabšie k prednému okraju medzistavcových platničiek. Kaudálnym pokračovaním tohto väzu je "predný krížovokostrčový väz - ligamentum sacrococcygeum anterius", ktorý prebieha po prednej ploche krížovej kosti a kostrče.
Tento dlhý väz prebieha po zadných okrajoch tiel stavcov (teda po prednej stene chrbticového kanála, v ktorom sa nachádza miecha a jej obaly) od záhlavnej kosti až po krížovú kosť. Na rozdiel od predchádzajúceho väzu prilieha pevnejšie k zadnému okraju medzistavcových platničiek, ako k periostu tiel stavcov. Kaudálnym pokračovaním tohto väzu je "zadný hlboký krížovokostrčový väz - ligamentum sacrococcygeum posterius profundum", ktorý prebieha po prednej ploche canalis sacralis krížovej kosti po zadnej strane tiel stavcov kostrče.
Tento väz sa tiahne v strednej čiare po zadnom povrchu krížovej kosti od crista sacralis mediana cez cornua sacralia na cornua coccygea kostrče. Uzatvára hiatus sacralis.
Ľudové liečiteľstvo

Ľudové liečiteľstvo je súbor liečebných postupov vychádajúci z dlhoročných empirických skúseností ľudových liečiteľov.
Bylinkárstvo

Bylinkárstvo (niekedy aj Zelinkárstvo) je jednou z liečebných techník ľudového liečiteľstva (alternatívnej medicíny) založenej na liečebnom účinku rastlín. Znalec, zberateľ liečivých bylín a nazýva bylinkár alebo zelinkár.
História.
Dejiny bylinkárstva siahajú až do praveku, keďže sa vtedajší ľudia živili aj rastlinami, ktoré neskôr začali využívať aj na liečenie. V neskorších dobách sa tento druh medicíny značne rozvinul. Slovania využívali na liečenie z rastlín najmä cesnak a cibuľu. Liečenie sa často spájalo s náboženskými obradmi.
Najväčšie znalosti v oblasti bylinkárstva mali najmä pastieri.
Cirkev bylinkárov v dávnej minulosti považovala za čarodejov.
Alternatívna medicína

Alternatívna medicína je súbor liečebných metód, ktoré sú niektorými považované za alternatívu ku klasickej medicíne. Niektoré postupy alternatívnej medicíny prinášajú praktické výsledky a sú postupne preberané aj do klasickej medicíny. Niektoré sú kritizované a môžu poškodiť zdravie a ohroziť život pacienta.
Termín alternatívna medicína vyjadruje, že dané liečebné postupy nie sú uznané ako lege artis (v súlade so súčasnými poznatkami vedy) medicínske postupy, že neboli preverené podľa pravidiel klinického výskumu (angl. "Evidence-based medicine"). Nie sú považované za štandardné spôsoby liečby a zvyčajne nepatria do objemu zákonom vymedzenej zdravotnej starostlivosti hradenej zdravotnými poisťovňami či inými subjektmi predplatenej starostlivosti.
Quintillus

Quintillus alebo Marcus Aurelius Claudius Quintillus, narodený okolo roku 230, bol rímsky cisár, ktorý vládol v roku 270 po Kr. Jeho rodičia nie sú známi, podľa nie príliš dôveryhodného prameňa bol ženatý a mal dve deti.
Quintillus sa stal cisárom asi v septembri 270, kedy jeho brat Claudius Goticus (268 – 270) zomrel na mor. Aj keď Quintilla obratom uznal senát a s ním aj väčšina ríše, po správe, že légie na Balkáne zvolili za panovníka energického Aureliana, sa jeho postavenie stalo beznádejným. Nie je jasné, či spáchal samovraždu alebo ho zabili vlastní vojaci, každopádne už v októbri alebo novembri zahynul v Aquileii. Údaj, že panoval len 17 dní, je iste nesprávny, pretože sa zachovali jeho mince z Malej Ázie aj z Egypta, teda z pomerne vzdialených oblastí od centra impéria. Možno že 17 dní trvala jeho samostatná vláda pred Aurelianovou proklamáciou, ktorá sa uskutočnila tiež niekedy v septembri, určitý čas však museli obaja cisári pôsobiť paralelne.
Bratislava Hot Serenaders

Bratislava Hot Serenaders je slovenský orchester, ktorý vznikol v roku 1991. Zameriava sa na autentickú interpretáciu jazzovej a tanečnej hudby dvadsiatych až štyridsiatych rokov 20. storočia. Orchester interpretuje hudbu najmä americkej a slovenskej proveniencie. Využíva pri tom dobové hudobné nástroje a interpretačné techniky. Členovia orchestra vystupujú v odevoch inšpirovaných módou dvadsiatych rokov minulého storočia. Dňa 18. 7. 2021, počas výročného koncertu skupiny v bratislavskom Štúdiu L+S Milan Lasica dospieval skladbu „Ja som optimista“, keď náhle počas klaňačky odpadol a nepodarilo sa ho oživiť.
Členovia orchestra.
Serenaders Sisters
Diskografia.
Orchester vydáva albumy vo vlastnej réžii. V spolupráci s vydavateľstvom Forza Music nahral a vydal tri hudobné albumy s Milanom Lasicom a v roku 2003 prvé slovenské hudobné DVD (2003).
Aura-Soma

Aura-Soma je druh (a obchodná známka) terapie farbami. Je to liečebná metóda alternatívnej medicíny, ktorá sa zakladá na liečbe pomocou farieb.
Aura-Soma je umenie a terapia zároveň. Je uceleným systémom práce s farbami a s ich pôsobením na telo, myseľ a vedomie človeka. Tento spôsob sebapoznania a osobného rozvoja používa energiu farieb, bylín, esenciálnych olejov a kryštálov. Už pred viac ako 10 tisíc rokmi si ľudia mysleli, že existuje súvislosť medzi životnou silou a farbami. Podľa J. W. Goetheho farby ovplyvňujú ľudskú psychiku a pôsobia na náš vnútorný život. Aura-Soma je zrkadlom duše, ktorá poznáva sama seba prostredníctvom výberu 4 farebných fľaštičiek. Ony majú schopnosť vnášať rovnováhu do najrôznejších oblastí života – či už na fyzickej, emocionálnej, mentálnej alebo spirituálnej úrovni ľudskej bytosti. Aura-Soma pôsobí údajne na hlbšie uvedomenie a posilňuje bioenergetické pole - auru.
Fytoterapia

Fytoterapia (z gréckych slov "fyton", tj. rastlina a "therapeuein", tj. starať sa, liečiť) je liečba pomocou rastlín, respektívne liekovými formami pripravenými priamo z liečivých rastlín. V podstate je to bylinkárstvo na vedeckých základoch.
Pri tejto činnosti sú využívané liečivé rastliny, tzn. hlavne byliny, polokry, kry, stromy a tiež v obmedzenej miere aj huby a riasy. Osoba praktikujúca fytoterapiu sa označuje ako fytoterapeut, poprípade ako bylinkár.
HMS Challenger (1858)

V poradí piata loď britského námorníctva HMS "Challenger" bola spustená na vodu v roku 1858. Korveta bola poháňaná bola parným strojom, ktorý dopĺňali plachty. V roku 1862 sa zúčastnila operácii proti Mexiku, vrátane okupácie Vera Cruz. Ďalej sa v roku 1866 sa zúčastnila trestnej operácie proti domorodým obyvateľom Fidži (odveta za zabitie misionárov a ich spoločníkov). Loď je však známa najmä účasťou na prvej globálnej oceánografickej výprave - expedície Challenger.
Loď prešla pred expedíciou prestavbou. Potrebné miesto a nosnosť sa uvoľnilo odstránením diel a redukciou takeláže. Boli vybudované laboratóriá, nové kajuty a nainštalované bolo špeciálne vlečné bagrovacie zariadenie.
Osádku "Challengera" tvorilo 243 dôstojníkov, vedcov a mužstva. Počas expedície v rokoch 1872-76 preplávala 68 890 námorných míľ (127 670 km). Výprava okrem iných objavov zdokumentovala okolo 4000 dovtedy neznámych druhov živočíchov.
Napriek úspechu výpravy loď stihol neradostný osud. V júli 1876 bola ako cvičná preradená do rezerv britského námorníctva a v roku 1878 bola následne vyradená z prevádzky. Od roku 1883 bola plavby neschopná ukotvená na rieke Medway. Nakoniec bola pre svoje medené dno v roku 1921 zošrotovaná.
Podľa lode bol pomenovaný americký raketoplán Challenger.
Dostredivá sila

Dostredivá sila alebo centripetálna sila je sila, ktorá má pri krivočiarom pohybe smer do stredu polomeru krivosti trajektórie pohybu (pri pohybe po kružnici je to do stredu kružnice). Má smer normály k trajektórii v danom mieste, je teda kolmá na vektor rýchlosti.
Vplyv dostredivej sily.
Dostredivá sila spôsobuje "zmenu smeru" vektoru rýchlosti (dostredivé zrýchlenie) a tým zakrivenie trajektórie — veľkosť vektora rýchlosti sa však nemení.
Dostredivá vs. odstredivá sila.
Dostredivá sila a odstredivá sila majú takú istú veľkosť a taký istý vzorec, ale sú opačne orientované 
Výpočet.
Pri rovnomernom pohybe hmotného bodu po kružnici sa mení jeho rýchlosť. Veľkosť rýchlosti síce zostáva nezmenená, avšak mení sa jej smer. Túto premenlivosť rýchlosti môžeme vyjadriť veličinou zrýchlenie, ktorá je deriváciou rýchlosti podľa času, alebo: formula_1
Za čas formula_2 prešiel hmotný bod uhlovou rýchlosťou formula_3 uhol formula_4 ..(1)
V čase t=0 je x-ová zložka rýchlosti nulová. V čase t2 sa zmenila x-ová zložka rýchlosti na nenulovú hodnotu (pri zachovaní obvodovej rýchlosť) a jej veľkosť je daná priemetom do osi x.
formula_5 
pre malé uhly (a uhol za čas dt je nekonečne malý) platí: formula_6 
Pre malý uhol formula_7 teda plat:
a po dosadení z rovnice 1
Teda:
Keďže formula_12 môžeme ešte vzťah upraviť na:
Kvôli symetrii kružnice platí tento vzťah po celom obvode hoci bol odvodený pre bod kde sa mení x - rýchlosť z nulovej hodnoty. Teda môžeme zmeniť index zrýchlenia na všeobecný symbol d.
Dostredivé zrýchlenie vychyľuje bod po obehu po kružnici a z obr. je zrejmé, že smeruje do stredu kružnice. 
Dostredivá sila je sila, ktorá spôsobuje dostredivé zrýchlenie, preto pre ňu platí:
To znamená, že rovnako ako dostredivé zrýchlenie smeruje do stredu kružnicovej trajektórie a pre jej veľkosť platí:
kde
Moxa

Moxa je metóda tradičnej čínskej medicíny, prehrieva aktívne akupunktúrne body palinovou cigaretou. Pomáha pri liečbe jak psychických i fyzických ťažkostí.
Rejki

Rejki (v praxi často písané "reiki") je tradičná japonská liečebná metóda resp. spôsob relaxácie. Spočíva v uvoľnení zablokovanej „životnej energie“ priložením rúk na 3 až 5 minút na (spravidla oslabené) miesto tela. Ide o jednu z metód energetického liečenia, ktorá vychádza z východných filozofií. 
Predpoklady.
Rejki (podobne ako iné metódy) predpokladá existenciu energetických centier tela, tzv. čakier, a dráh - meridiánov. Ak sú čakry vyrovnané a v meridiánoch prúdi energia bez prekážok, je človek zdravý a vitálny.
Iniciácia.
Rejkistom môže byť len človek, ktorý prešiel naladením energetických centier na prijímanie a ďalšie odovzdávanie energie; iniciácia posilní energetickú vibráciu aury a vedie k zväčšeniu objemu energie daného adepta rejki. Naladzovanie je trojstupňové (niektorí učitelia delia tretí stupeň na dve časti).
1. stupeň - naladený bol naladený na zdroj liečivej energie rejki a dokáže túto energiu prijímať a odovzdávať pomocou prikladania rúk (nie je dôležité, kam sa ruky priložia, energia si nájde sama miesto, kde je treba liečiť, či posilniť organizmus príjemcu)". 1. stupeň rejki je hlavne určený na samoliečbu, ale aj na liečenie druhých dotykom rukou.
2. stupeň - naladený pozná časť symbolov, ktorých používanie modifikuje a umocňuje účinky rejki, naladenie 2. stupňa dokáže teraz pôsobiť nie len bezprostredným dotykom dlaní, ale aj na diaľku (aj na druhý koniec zemegule).
3. stupeň - majster obsahuje tak 3a, ako aj 3b. Len niektorí majstri tento stupeň delia. Adept rejki má teraz oveľa väčšie možnosti liečiť. Je schopný aj vhodne upraviť predmety určené na liečenie:
Niektorí učitelia ponúkajú ďalšie stupne podľa svojich znalostí a schopností. Rejki existuje v mnohých formách a smeroch, prechádza menším či väčším vývojom.
Kryoterapia

Kryoterapia je alternatívna liečebná metóda, pri ktorej predpokladaný liečebný účinok spôsobuje krátkodobý pobyt v kryokomore s veľmi nízkou teplotou.
Liečba chladom.
Poznatky o pozitívnom vplyve tepla na organizmus človeka sú známe už od čias starovekých Grékov. Mnohé výskumy poukazujú na liečebné, preventívne, ale aj regeneračné účinky chladu. Už starí Egypťania využívali chlad na liečebné účely, neskôr Hippokrates písal o jeho analgetickom účinku. Počas napoleonských vojen sa obklady z ľadu a snehu využívali na znecitlivenie končatín pri amputáciách. Začiatkom 20. storočia zaznamenala veľký pokrok kryobiológia, ktorá sa zaoberá bunkovými zmenami pri extrémne nízkych teplotách. Práve tieto výskumy boli základom pre vznik kryoterapie. 
Kryoterapia je metóda založená na princípe pôsobenia nízkej teploty (-100 °C a viac) krátky čas (23 minúty). Prvým novodobým priekopníkom tejto technológie pre lekárske a komerčné účely bol Japonec Toshiro Yamauchi, ktorý sa podieľal aj na skonštruovaní prvej kryokomory, dokončenej v roku 1978. V posledných rokoch sa na zdokonaľovaní tejto metódy podieľajú poľskí odborníci. 
Priebeh.
Pri vstupe do kryokomory je predpísaný odev (maska na dýchanie, rukavice, čelenka, šortky, ponožky, dreváky, tričko u žien) a nevyhnutné je lekárske vyšetrenie. Vstup sa neodporúča tehotným ženám a ľudom s chudokrvnosťou, epilepsiou, ischemickou chorobou srdca, klaustrofóbiou, nestabilným krvným tlakom a pod. Po krátkej adaptácii v predsieni s teplotou –60 °C, sa prechádza do hlavnej komory s teplotou okolo –130 °C na cca dve až tri minúty. Po uplynutí času v hlavnej komore sa klient presunie späť do predsiene a následne do tzv. aeróbnej miestnosti, kde sú rôzne prístroje (bežecké pásy, stepery, stacionárne bicykle a pod.), kde cvičí 10 až 15 minút. Denne je možné absolvovať maximálne dva vstupy, výnimočne tri, aj to len u vrcholových športovcov.
Na základe doterajších poznatkov je možné konštatovať, že kryoterapia zohráva v procese regenerácie organizmu a v liečbe poúrazových stavov pohybového aparátu výraznú úlohu, a vo vrcholovom športe sa stáva jeho neoddeliteľnou súčasťou.
Liečebná pyramída

Liečebná pyramída je alternatívna liečebná metóda. Liečebný účinok sa dosahuje pobytom v objekte v tvare pyramídy.
Soľná jaskyňa

Soľná jaskyňa je alternatívna liečebná metóda. Liečebný účinok sa dosahuje pobytom v umelej soľnej jaskyni.
Speleoterapia

Speleoterapia je liečebná metóda, využívajúca špecifické a unikátne vlastnosti prostredia, hlavne aerosólu obsiahnutého v ovzduší podzemných priestorov, prevažne krasových jaskýň, na liečbu chronických a alergických chorôb dýchacích orgánov. 
Základným liečivým faktorom speleoterapie je jaskynné ovzdušie. Jaskyňa je prírodné inhalatórium liečivého aerosólu, ktorý je nenapodobiteľný umelým spôsobom v unikátnom ovzduší jaskyne. Unikátnosťou tohto ovzdušia je stálosť a schopnosť veľmi rýchlej obnovy. Spojenie tohto účinku s komplexnou odbornou zdravotnou, rehabilitačnou a rekondičnou starostlivosťou prináša želané priaznivé liečebné účinky. Účinky speleoterapie znásobuje kombinácia s klimatickou liečbou, ktorej súčasťou sú aj liečebné procedúry zamerané na dýchací a pohybový aparát.
Speleoterapia v súčasnej podobe sa začala realizovať koncom 50-tych rokov v Nemecku. Základom pre spoznanie liečebných účinkov speleoterapie boli výsledky pobytu chorých ľudí v jaskyniach počas 2. svetovej vojny. Prof. Dr. Spannagel priniesol základné exaktné poznatky a štúdie o účinku speleoterapie na astmu u dospelých v jaskyni Klutert. V tom istom období boli dosiahnuté podobné výsledky aj u detí na Slovensku v Gombaseckej jaskyni. Dnes sú na Slovensku s touto liečebnou metódou iba Kúpele Štós s klimatickou liečbou dýchacích orgánov v Jasovskej jaskyni a Kúpeľno-rehabilitačný ústav MV SR Bystrá s Bystrianskou jaskyňou.
Union Internationale de Spéleologie (UIS) založila V 60-tych rokoch 20. storočiu Komisiu speleoterapie, združujúcu prevažne štáty Európy. Pravidelné zasadnutia tejto Komisie UIS prinášajú rad kontrolovaných štúdií prezentujúcich priaznivé výsledky tejto liečby. Speleoterapia, ktorá bola pôvodne označovaná za „ľudovú liečbu“, takto prekonala v druhej polovici 20. storočia bariéru vedeckého poznania a definitívne sa zaradila medzi balneoklimatologické liečebné postupy.
Prvé zmienky o blahodarnom vplyve podzemia na zdravie pochádzajú z obdobia starého Ríma (Plínius starší).Stredoveké zápisky „medikusov“ zaznamenávajú ústup „záduchu“ baníkov, pracujúcich v podzemí. Empirické začiatky speleoterapie ako ľudovej medicíny pochádzajú z Horného Uhorska – Slovenska, ktoré má bezpočet krasových jaskýň.
Urinoterapia

Urinoterapia je alternatívna liečebná metóda pochádzajúca z Indie. Liečebný účinok spočíva v pití vlastného moču.
Heinrich Aldegrever

Henrich Aldegrever, v dolnonemeckom jazyku Hinrik Trippenmäker, (* 1502, Paderborn, Nemecko – † medzi 1555 a 1561, Soest) bol významný nemecký medirytec, maliar, kresliar, drevorezbár a zlatník. 
Aldegrever bol vyučeným zlatníkom, až neskôr sa začal zaoberať rytectvom a nástennou maľbou. Jeho grafické dielo zahŕňa niekoľko drevorezbárskych prác a asi 300 medirytín.
Podporoval reformačné hnutie, patril k obľúbeným umelcom tých čias. Počas pobytu v Norimbergu sa zoznámil s Albrechtom Dürerom, ktorého technika a tvorba ho silne ovplyvnili, na jeho rytinách je poznateľný aj vplyv talianskeho manierizmu. 
Pre podobnosť s Dürerovým umeleckým štýlom je občas označovaný ako „Albert z Westfálska“.
Razobné

Razobné () je v ekonómii rozdiel medzi skutočnou a nominálnou hodnotou mince alebo bankovky alebo v širšom zmysle reálne výnosy z tvorby peňazí, ktoré vzniknú centrálnej banke alebo štátu. Vzhľadom na to, že dnes máva spravidla monopol na vydávanie peňazí centrálna banka, vzniká razobné len vydávaním peňazí centrálnej banky, keď súkromníci dobrovoľne bezúročne držia peniaze centrálnej banky.
Inklingovia

Inklingovia (z ) bol klub založený J. R. R. Tolkienom v tridsiatych rokoch dvadsiateho storočia, určený pre oxfordských profesorov na diskusie o ich prácach či myšlienkach. Klub sa vo svojich začiatkoch volal „Uhlohryzovia“ (doslovný preklad islandského slova "kolbitar"). Jeho členmi boli napríklad C. S. Lewis, J. R. R. Tolkien, Nevill Coghill, Hugo Dyson, David Cecil či Colin Hardie. Stretnutia sa konali v Lewisovej pracovni, alebo v pube The Eagle and Child (), ktorý ľudia prezývali "The Bird and the Baby" ().
Poison

Poison je americká hardrocková kapela, ktorá slávila svoje najväčšie úspechy koncom osemedesiatych a začiatkom deväťdesiatych rokov minulého storočia. Na celom svete táto skupina predala viac ako 25 miliónov svojich hudobných nosičov.
História.
Americká skupina Poison vznikla v roku 1984, ale presadila sa až po príchode do Los Angeles, kde sa etablovala do miestnej muzikanskej komunity hrajúcej glam metal podľa vzoru kapiel Mötley Crüe a Ratt. V roku 1985 získala do svojich radov excentrického gitaristu C. C. Devilla, s ktorým vydala začiatkom roku 1986 album "Look what the cat dragged in". Spoločné turné s Ratt a neustála rotácia klipov na hudobnej stanici MTV vynieslo skupine 4 single v US Top 40 ("Cry Tough", "Talk Dirty To Me", "I Want Action", "I Won't Forget You"). Debut sa stal platinovým a skočil v Top Ten.
V roku 1988 skupina Poison vydala album "Open Up And Say...Ahh!" produkovaný Tomom Wermanom. Album sa stal čoskoro platinovým a obsahoval single: "Nothin' But A Good Time", "Fallen Angel", "Every Rose Has Its Thorn" (ich prvý #1 singel), "Your Mamma Don't Dance". Nasledovalo turné s Davidom Lee Rothom a neskôr už úloha koncertného headlinera.
Do začiatku 90. rokov vstúpil Poison s albumom "Flesh and Blood". Album sa stal multi platinový a dosiahol v US rebríčku číslo 2. Obsahoval single: "Unskinny Bop", "Ride the Wind", "Something To Believe In". V roku 1991 po bitke v zákulisí MTV Music Awards medzi C.C. a Bretom ohlásil gitarista odchod.
V roku 1993 vydali viac bluesovo zameraný alnum "Native Tongue" s gitaristom Richie Kotzenom. Album sa dostal do Top 20 a stal sa zlatým. Kotzen bol na konci roku 1993 nahradený gitaristom Blues Saracenom, s ktorým v roku 1994 začali nahrávať album "Crack A Smile". Ten však svetlo sveta uzrel až v roku 2000. Medzitým sa do skupiny sa vrátil pôvodný gitarista C. C. Deville. Vychádza album najväčších hitov a album "Power To The People". V roku 2002 vydal Poison svoj zatiaľ posledný album "Hollyweird".
Godiva

Godiva (alebo "Godgifu", † okolo roku 1085) bola anglosaská šľachtičná v 11. storočí. 
V roku 1043 založil knieža Leofrik a jeho manželka Godiva benediktínske opátstvo, ktoré obdarili veľkým bohatstvom.
Legenda.
Legenda okolo Godivy z 13. storočia vraví, že aby primäla knieža Leofrika znížiť dane obyvateľov Coventry, tak cez celé mesto precválala na koni nahá, zahalená len svojimi vlasmi. Leofrik, uchvátený jej odvahou, nato zrušil dane, okrem daní na kone.
Od roku 1678 v Coventry túto mýtickú jazdu oslavujú procesiou mestom.
V 17. storočí bola legenda ozvláštnená: Len jediný občan sa odvážil pozrieť na túto jazdu a nato oslepol.
Výskyt motívu.
Alfred Tennyson napísal roku 1842 báseň opisujúcu túto legendu. Existuje aj niekoľko malieb, napríklad od anglického preraffaelistu Johna Colliera (1898), alebo od Salvadora Dalího (1971). Lady Godiva sa dokonca objavuje v piesni "Don't Stop Me Now" od Queen.
Ken Watanabe (herec)

Kensaku Watanabe (, * 21. október 1959, Niigata, Japonsko) je japonský herec. 
Pre európskeho diváka známy napríklad z filmu Posledný samuraj alebo Batman začína. V Japonsku je známy hlavne úlohami samurajov. Meria 185 cm, čo mu iba pridáva na vzhľade samuraja.
Životopis.
Kenovi rodičia boli obaja učitelia. Jeho matka bola všeobecná učiteľka a otec vyučoval kaligrafiu. Herectvo ho zaujalo ako 24-ročného, keď mu režisér z "England's National Theatre Company", kde Ken študoval, povedal, že je nadaný herec.
V roku 2004 bol nominovaný na Zlatý Glóbus a na Oscara za film Posledný samuraj. Je teda iba šiestym ázijským hercom nominovaným na Oskara.
Rodina.
Má dve deti. Syn Dai (* 1984) je tiež herec, dcéra An (* 1986) je modelka a herečka.
Godiva (rozlišovacia stránka)

Godiva alebo Lady Godiva môže byť:
Glenn Danzig

Glenn Danzig (pôvodným menom Glenn Allen Anzalone; * 23. jún 1955, Lodi, New Jersey, USA) je americký hudobník a skladateľ známy vďaka pôsobeniu v skupinách The Misfits (1977-1983), Samhain (1983-1987) a Danzig (1987-dnes). Okrem hudobného pôsobenia vlastní spoločnosť Verotik vydávajúcu komiksy orientované pre dospelé publikum, pričom sa osobne podieľa na tvorbe mnohých publikácií. 
Za dlhé roky hudobného pôsobenia ovplyvnil mnoho významných hudobných skupín ako napr. Metallica (originál „Die, Die My Darling“ napísal Glenn Danzig pre The Misfits), Guns N’ Roses, AFI, The 69 Eyes, HIM, Type O Negative a Cradle of Filth (prevzali „Death Comes Ripping“ od The Misfits a „Halloween 2“ od Samhain).
Holterovo monitorovanie

(Dlhodobé) Holterovo monitorovanie je vytváranie EKG záznamu počas každodennej činnosti i počas spánku v priebehu 24 hodín. Prístoj zostrojil americký vedec Norman Holter.
Ide o jednoduché nebolestivé vyšetrenie, počas ktorého má pacient na hrudníku naložené monitorovacie elektródy. Tieto snímajú nepretržite počas 24 hodín signály zo srdca vyšetrovaného a uložia ich do pamäte prístroja, ktorý pacient nosí pri sebe v malom puzdre.
Vyšetrovaný zapisuje každú svoju činnosť a pocit do papierového záznamníka. Počas vyšetrenia sa nemôže sprchovať ani kúpať, aby sa nezvlhčila žiadna súčiastka prenosného prístroja – snímača, ani nemôže používať mobilný telefón. Pri novších typoch je však používanie mobilného telefónu dovolené, rovnako ako aj práca s počítačom. 
Po skončení vyšetrenia sa pacient dostaví v lekárom stanovenom čase na oddelenie, kde mu prístroj naložili a odovzdá prenosný snímač i papierový záznamník. EKG záznam lekár pomocou počítačového programu následne vyhodnotí.
Staré Město (Praha)

Staré Město (po slovensky Staré Mesto; pôvodný názov "Staré Město pražské") je historické mesto, mestská štvrť a katastrálne územie Prahy.
Umiestnenie.
Nachádza sa na pravom brehu Vltavy, má rozlohu , 10 531 obyvateľov (údaj z roku 2001) a patrí k mestskej časti Praha 1. Staré Město svojím územím celkom obklopuje miniatúrnu štvrť Josefov. Súčasťou Starého Města je i Strelecký ostrov. Do roku 1784 bolo Staré Město samostatným mestom, ktoré bolo od 12. februára 1784 súčasťou Kráľovského hlavného mesta Prahy.
Dejiny mesta.
Staré Město je najstaršou časťou Prahy. V 14. storočí rozšíril český kráľ Karol IV. Prahu založením Nového Města pražského, ktoré je oddelené od Starého Města ulicami Národní a Na Příkopě. 
Pamiatky.
K najväčším pamätihodnostiam Starého Města patrí Staromestské námestie, na ktorom sa nachádza Staromestská radnica so známym Pražským orlojom, súsoším Jána Husa a Týnsky chrám, ale aj Josefov a napr. jeho Starý židovský cintorín, či Klementinum, Rudolfinum a Kláštor sv. Anežky Českej. Staré Město spája s Malou Stranou Karlov most.
Orloj

Orloj alebo zastarano horológium je staré označenie pre hodiny, najmä hodiny na vežiach a verejných budovách alebo v chrámoch, a z takýchto hodín dnes sa za orloj považujú najmä také, ktoré vďaka zvláštnemu mechanizmu ukazujú okrem času aj polohu niektorých nebeských telies na oblohe (teda ide o druh astronomických hodín) a kalendárne údaje. V tomto zmysle možno orloj považovať za predchodcu planetária.
Na prelome stredoveku a novoveku patrili orloje k vrcholným produktom vtedajšej astronómie, matematiky a mechaniky. Väčšinou ukazovali polohy Slnka a Mesiaca. Zobrazenie ďalších planét by pri mechanickej realizácii viedlo k heliocentrickej konštrukcii, čo by nebolo ideologicky žiaduce. Jediným heliocentrickým orlojom v Česku je Olomoucký orloj, zrekonštruovaný v 50. rokoch 20. storočia v duchu socialistického realizmu. Orloj možno nájsť v mnohých stredoeurópskych mestách.
Medzi najznámejšie orloje na svete patrí Pražský orloj.